बैठक में नए सदस्य बनाने को लेकर चर्चा
आजअखिल भारतीय साहित्य परिषद के क्षेत्रीय संगठन मंत्री विपिन चंद्र के एक दिवसीय बाड़मेर प्रवास पर साहित्य प्रेमी कार्यकर्ताओं के साथ व्यापक परिचर्चा कर बात रखी। जिसमे यहां की इकाई को मजबूत करने तथा नए सदस्यों को जोड़ने के अलावा आगामी कार्यक्रमों को लेकर व्यापक परिचर्चा हुई।
विपिन चंद्र ने बताया यह साहित्य परिषद का स्वर्ण जयंती वर्ष चल रहा है। अक्टूबर में जबलपुर में राष्ट्रीय अधिवेशन होना निर्धारित है। इसको लेकर कार्य योजना तैयार की गई ताकि अधिकतम लोक साहित्यकार इस कार्यक्रम में शामिल हो सके। विपिन चंद्र ने कार्यकर्ताओं से कहा कि समाज में राष्ट्रीय परिपेक्ष में सकारात्मक साहित्य लिखने की जरूरत है, क्योंकि सकारात्मक और राष्ट्रीय भावनाओं से ओतप्रोत साहित्य के द्वारा ही भारत का निर्माण संभव है।
भारत अपने मूल ऐतिहासिक, सांस्कृतिक तथा साहित्यिक विरासत को पहचाने बिना विश्व गुरु के पद पर आसीन नहीं हो सकता। साहित्यकारों को इस दिशा में व्यापक कार्य करने की आवश्यकता है। ओम प्रकाश गर्ग मधुप ने इकाई को और अधिक गति से काम करने तथा नए सदस्यों को जोड़ने का सुझाव दिया। इस दौरान मुकेश खत्री, दशरथ शारदा, गिरिश कुमार सहित परिषद के कई कार्यकर्ता शामिल हुए।
hin_Deva hin_Deva hin_Deva hin_Deva